Jablonská

Jablonská (Malá Fatra - Martinské hole, Letná turistická mapa 1:50 000, Vojenský kartografický ústav, š.p., Harmanec, 2000) je vrch v juhozápadnej časti Malej Fatry, krajinnom celku Fatransko-tatranskej oblasti. Leží nad obcou Ďurčiná, približne  južne od Rajca.

 Poloha 
Nachádza sa v juhozápadnej časti Malej Fatry, v geomorfologickom podcelku Lúčanská Fatra a jej časti Kýčery. Vrch leží v hrebeni, ktorý zasahuje na katastrálne územie mesta Rajec a obce Ďurčiná v okrese Žilina, v Žilinskom kraji.In: Názvy vrchov, dolín, priesmykov a sediel. Bratislava: Úrad geodézie, kartografie a katastra SR, dostupné v archíve. Najbližším sídlom je severozápadne situovaná Ďurčiná, rovnakým smerom sa nachádza i mesto Rajec, severne leží Kamenná Poruba a Kunerad, západne Rajecká Lesná, juhozápadne Fačkov, južne Vrícko a juhovýchodne Kláštor pod Znievom a Valča.

 Opis 
Jablonská leží v rázsoche, ktorá vybieha severozápadným smerom z Úplazu () v hlavnom hrebeni Lúčanskej Fatry. Tu sa vetví na dve ramená; jedno ide na severozápad na vrch Sokol (), druhé smeruje na západ na Babu (). Severovýchodné svahy klesajú do Porubskej doliny, ktorou vodu z tejto časti odvádza Porubský potok do Rajčanky. Severozápadné svahy sa zvažujú do Ďurčanskej doliny, ktoré odvodňuje Kamenný potok a južné do Rajeckolesnianskej doliny, ktorú dolinkou Hepnár odvodňuje potok Lesnianka. Na vrchol nevedie značená turistická trasa.

Severným smerom sa nachádza Sokol () a Kopaná (), východným Usypaná skala (), Kopa (), Oselná () a Hnilická Kýčera (), južným Rajecká skala (), Úplaz (), Kýčera (), Skalky (), Kútik (), Ostrá skala (), Grúň (), Kľak () a Kýčera () a západným Kukla (), Baba () a Srniak ().

 Výhľady 
Vrchol pokrýva súvislý lesný porast, ktorý neumožňuje výhľad. Z okolitých odlesnených lokalít je možné vidieť okolité vrcholy Malej Fatry, no tiež Súľovské a Strážovské vrchy.

 Prístup 
 po  žlto značenom chodníku (traverzom južným úbočím):
 od severozápadu z Ďurčinej cez sedlo Žihlavník 
 od juhovýchodu z Úplazu () v hlavnom hrebeni (križovatka s ) cez Kýčeru ()

 Referencie 

 Pozri aj 
 Lúčanská Fatra
 Kýčery
 Zoznam vrcholov v Malej Fatre

 Externé odkazy 
 Poloha na turistickej mape

Kategória:Tisícovky na Slovensku
Kategória:Vrchy v Malej Fatre
Kategória:Vrchy v Lúčanskej Fatre
Kategória:Vrchy v okrese Žilina
Kategória:Ďurčiná
Kategória:Rajec